משה גלסנר

משה גלסנר (נולד ב- 22 בספטמבר 1975) הוא שדרן רדיו ואיש תקשורת חרדי ישראלי, הגיש את המהדורה המרכזית ברדיו קול ברמה, ואת התוכנית "שחור ולבן" בערוץ כנסת.

ביוגרפיה

בבחרותו למד בישיבת עטרת ישראל, מתגורר באלעד.

עיתונות
גלסנר החל את דרכו בתקשורת כעורך ברשת קו עיתונות, עורך וחבר צוות ההקמה של אתר כיכר השבת, לאחר מכן שימש בתפקיד פרשן פוליטי ברדיו קול חי, שם הגיש את התוכנית "הקבינט", עד לפרישתו מקול חי ב-2014. מאז מגיש את המהדורה המרכזית ברדיו קול ברמה.

ביולי 2019 החל להגיש תוכנית בשם "שחור לבן" בערוץ כנסת, המשודרת גם בכאן 11, יחד עם אבי בלום.

מדצמבר 2013 ועד לפברואר 2020 שימש תוך כדי עבודתו כעיתונאי, גם כיועץ תקשורת ודובר לעיריית ביתר עילית.

בספטמבר 2023 נחשף כי גלסנר משמש תחת השם הבדוי "עופר כהן", כיועץ עבור חברי מפלגת "עוצמה יהודית" ושל השר לביטחון לאומי איתמר בן גביר. בתחילה הכחיש את הטענות, אבל בהמשך הודיע גלסנר כי הוא משעה את עבודתו בערוץ כנסת ובקול ברמה.

קישורים חיצוניים

 משה גלסנר באתר אידיאליסט
 משה גלסנר, רפורמים נקבצו עלי, באתר כיכר השבת, א' בטבת תשע"ט

הערות שוליים

סגל רדיו קול חי
סגל רדיו קול ברמה
עיתונאים חרדים ישראלים
מגישים בערוץ כנסת
יועצי תקשורת ישראלים
בוגרי ישיבת עטרת ישראל
אלעד: אישים
ישראלים שנולדו ב-1975